turjo4nis/wikipedia-bn-dump-20250701 huggingface dataset:
ইচ্ছে ঘুড়ি

ইচ্ছে ঘুড়ি বাংলা প্রোগ্রেসিভ রক ব্যান্ড শিরোনামহীনের দ্বিতীয় স্টুডিও অ্যালবাম। এটি ১ মে ২০০৬ সালে জি-সিরিজের ব্যানারে বাংলাদেশে প্রকাশিত হয়।

প্রকাশের পরে, ইচ্ছে ঘুড়ি জনপ্রিয়তা লাভ করে। জিয়াউর রহমান জিয়া রচিত ও সুরারোপিত এবং তানজির তুহিনের গাওয়া অ্যালবাম থেকে "পাখি" গানটি ২০০৬ সালে সিটিসেল-চ্যানেল আই মিউজিক পুরস্কার অনুষ্ঠানে সেরা গান বিভাগে পুরস্কার লাভ করে। ২০১৯ সালে গানটির একটি আনুষ্ঠানিক মিউজিক ভিডিও প্রকাশিত হয়েছে, যেটি পরিচালনা করেছেন রোমো খান। অন্যদিনে স্বতন্ত্র কোণ থেকে বিচার করার গল্প মূলত এটি নস্টালজিক গান "ক্যাফেটেরিয়া"। যেটি এমন এক মুহুর্তের উপর ভিত্তি করে তৈরি যে কেউ তার ক্যাম্পাসের ক্যাফেটেরিয়ায় প্রবেশ করে এবং ক্যাফেতে আড্ডায় চারপাশে এত শব্দ এবং ধোঁয়ার মধ্যে দুটি নীরব চোখ অনুভব করে। ২০২০ সালে "ক্যাফেটেরিয়া পেরিয়ে" শিরোনামে গানটির একটি সিক্যুয়েল প্রকাশিত হয়। এছাড়াও অ্যালবামের জনপ্রিয় গানের মধ্যে "পাখি" ২০০৬ সালে সেরা গান বিভাগে সিটিসেল-চ্যানেল আই মিউজিক পুরস্কার লাভ করে।

গানের তালিকা 
অ্যালবামের এগারোটি গানের মধ্যে একভাবে জিয়াউর রহমান জিয়া পাঁচটি, ফারহান করিম দুইটি এবং ইয়াসির তুষার একটি গান লিখেছেন। জিয়া ও ফাহানের সাথে যৌথভাবে তানজির তুহিন দুইটি গান লিখেছেন। অন্যদিকে তুষার, ফারহান এবং জিয়া যৌথভাবে একটি গান লিখেছেন।

ব্যান্ডের সদস্যবৃন্দ 
 জিয়াউর রহমান জিয়া - বেস
 তানজির তুহিন - কণ্ঠ
 কাজী আহমাদ শাফিন - ড্রাম
 ইয়াসির তুষার - গিটার
 প্রিন্স - কিবোর্ড
 ফারহান করিম - সরোদ

পুরস্কার

তথ্যসূত্র

বহিঃসংযোগ 
 ইচ্ছে ঘুড়ি  শিরোনামহীন ডিস্কোগ্রাফি
 

২০০৬-এর অ্যালবাম
বাংলা ভাষার অ্যালবাম
শিরোনামহীনের অ্যালবাম
জি-সিরিজের অ্যালবাম
বাংলা সঙ্গীত
আন্তোনিও লিমা দোস সান্তোস

আন্তোনিও লিমা দোস সান্তোস (; ১৮ জানুয়ারি ১৯৪২; লিমা নামে সুপরিচিত) হলেন একজন ব্রাজিলীয় সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় সান্তোস এবং হালিস্কোর হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছেন।

ব্রাজিলীয় ফুটবল ক্লাব জুভেন্তুসের যুব পর্যায়ের হয়ে খেলার মাধ্যমে লিমা ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৫৯–৬০ মৌসুমে, ব্রাজিলীয় ক্লাব জুভেন্তুসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৬১–৬২ মৌসুমে তিনি সান্তোসে যোগদান করেছিলেন। সান্তোসে ১০ মৌসুম অতিবাহিত করার পর হালিস্কোর সাথে চুক্তি স্বাক্ষর করেছিলেন। পরবর্তীকালে, তিনি ফ্লুমিনেন্সে এবং ট্যাম্পা বে রোডিসের হয়ে খেলেছিলেন। সর্বশেষ ১৯৭৬ সালে, তিনি হালিস্কো হতে ব্রাজিলীয় ক্লাব পোর্তুগেসায় যোগদান করেছিলেন; পোর্তুগেসার হয়ে মাত্র এক মৌসুম খেলার পর তিনি অবসর গ্রহণ করেছিলেন।

লিমা ১৯৬৩ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ১৪ ম্যাচে ৪টি গোল করেছিলেন।

প্রারম্ভিক জীবন 
আন্তোনিও লিমা দোস সান্তোস ১৯৪২ সালের ১৮ই জানুয়ারি তারিখে ব্রাজিলের সাও সেবাস্তিয়াও দো পারাইসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
১৯৬৩ সালের ২রা মে তারিখে, ২১ বছর, ৩ মাস ও ১৪ দিন বয়সে, ডান পায়ে ফুটবল খেলায় পারদর্শী লিমা নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি নেদারল্যান্ডস ০–১ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে লিমা সর্বমোট ৪ ম্যাচে অংশগ্রহণ করেছিলেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 

১৯৪২-এ জন্ম
জীবিত ব্যক্তি
সান্তোস ফুটবল ক্লাবের খেলোয়াড়
ফ্লুমিনেন্সে ফুটবল ক্লাবের খেলোয়াড়
ব্রাজিলীয় প্রবাসী ফুটবলার
ফুটবল রক্ষণভাগের খেলোয়াড়
ফুটবল উপযোগী খেলোয়াড়
ফুটবল মধ্যমাঠের খেলোয়াড়
ব্রাজিলীয় ফুটবলার
ব্রাজিলের আন্তর্জাতিক ফুটবলার
১৯৬৬ ফিফা বিশ্বকাপের খেলোয়াড়
মার্কিন যুক্তরাষ্ট্রে প্রবাসী ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
২০২৫-এ মৃত্যু
ব্রাজিলীয় পুরুষ ফুটবলার
পুরুষ ফুটবল রক্ষণভাগের খেলোয়াড়
পুরুষ ফুটবল মধ্যমাঠের খেলোয়াড়
বৃক্কের রোগে মৃত্যু
পাকিস্তান ইন্টারন্যাশনাল এয়ারলাইন্স

পাকিস্তান ইন্টারন্যাশনাল এয়ারলাইন্স () সাধারণত পিআইএ বা পাকিস্তান ইন্টারন্যাশনাল নামে পরিচিত,পাকিস্তান সরকারের অধীন একটি রাষ্ট্রীয় মালিকানাধীন প্রতিষ্ঠান। পাকিস্তানের পতাকাবাহী এই এয়ালাইন্সটি প্রধানত জিন্নাহ আন্তর্জাতিক বিমানবন্দর, করাচী হতে কার্যক্রম পরিচালনা করে। এটি দেশের অভ্যন্তরে ২৩ টি গন্তব্য সহ এশিয়া, ইউরোপ এবং উত্তর আমেরিকার ২৭ টি দেশের ৩০ টি আন্তর্জাতিক গন্তব্যে সেবা প্রদান করে। এর প্রধান ঘাঁটি গুলো হলো করাচী, লাহোর এবং ইসলামাবাদ/রাওয়ালপিন্ডি। এছারাও পেশওয়ার, ফয়সালাবাদ, কোয়েটা, শিয়ালকোট এবং মুলতান দ্বিতীয়সারীর ঘাঁটি হিসেবে ব্যবহৃত হয়।

তথ্যসূত্র

বহিঃসংযোগ

 

১৯৫৫-এ প্রতিষ্ঠিত বিমান পরিবহন সংস্থা
পাকিস্তানের বিমান পরিবহন সংস্থা
১৯৫৫-এ প্রতিষ্ঠিত পাকিস্তানি কোম্পানি‎
পাকিস্তান ইন্টারন্যাশনাল এয়ারলাইন্স
পাকিস্তান স্টক এক্সচেঞ্জে তালিকাভুক্ত কোম্পানি
রাষ্ট্রায়ত্ত বিমান পরিবহন সংস্থা
পাকিস্তানের সরকারি মালিকানাধীন কোম্পানি
পাকিস্তানি মার্কা
জোনাথন কার্টার

জোনাথন লিন্ডন কার্টার (জন্ম: ১৬ নভেম্বর, ১৯৮৭) বার্বাডোসের বেলেপ্লেইন এলাকায় জন্মগ্রহণকারী ওয়েস্ট ইন্ডিয়ান ক্রিকেটার। দলে তিনি মূলতঃ বামহাতি ব্যাটসম্যানের ভূমিকায় অবতীর্ণ হন। দলের প্রয়োজনে তিনি ডানহাতে মিডিয়াম পেস বোলিং করেন। জোনাথন কার্টার ঘরোয়া ক্রিকেটে বার্বাডোসের পক্ষে খেলে থাকেন। এছাড়াও লিমোকল ক্যারিবিয়ান প্রিমিয়ার লিগে (সিপিএল) অংশগ্রহণ করছেন।

খেলোয়াড়ী জীবন 
স্বল্পকালীন সময়ে ওয়েস্ট ইন্ডিজ এ-দলের পক্ষে প্রতিনিধিত্ব করেছেন কার্টার। ২০০৭ সালে লিস্ট এ ক্রিকেটে বার্বাডোসের পক্ষে ওয়েস্ট ইন্ডিজ অনূর্ধ্ব-১৯ দলের বিরুদ্ধে প্রথমবারের মতো খেলেন। প্রথম-শ্রেণীর ক্রিকেটে তার ব্যাটিং গড় প্রায় ৩০। কিন্তু ২০১৩ সালের পূর্ব-পর্যন্ত কোন ধরনের ক্রিকেটেই সেঞ্চুরি করতে পারেননি। অবশেষে জামাইকার বিপক্ষে প্রথম-শ্রেণীর ক্রিকেটে সেঞ্চুরি করেন।

তথ্যসূত্র

আরও দেখুন 
 জেসন হোল্ডার
 ২০১৫ ক্রিকেট বিশ্বকাপ দলসমূহ
 ২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর

ওয়েস্ট ইন্ডিয়ান ক্রিকেটার
১৯৮৭-এ জন্ম
জীবিত ব্যক্তি
বার্বাডোসের ক্রিকেটার
বার্বাডোস রয়্যালসের ক্রিকেটার
২০১৫ ক্রিকেট বিশ্বকাপের ক্রিকেটার
বার্বাডীয় ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
উইকেট-রক্ষক
গ্যারি উইলসন (ক্রিকেটার)

গ্যারি ক্রেগ উইলসন (জন্ম: ৫ ফেব্রুয়ারি, ১৯৮৬) কাউন্টি ডাউনের ডানডনাল্ড এলাকায় জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য গ্যারি উইলসন মূলতঃ উইকেট-কিপারের দায়িত্ব পালন করেন। পাশাপাশি ডানহাতি ব্যাটসম্যান হিসেবে খেলেন। ইংল্যান্ডের ঘরোয়া কাউন্টি ক্রিকেটে সারে দলের প্রতিনিধিত্ব করছেন।

প্রারম্ভিক জীবন 
২০০৪ সালে আয়ারল্যান্ড অনূর্ধ্ব-১৯ ক্রিকেট দলে খেলছেন। ঐ বছরেই অনুষ্ঠিত অনূর্ধ্ব-১৯ ক্রিকেট বিশ্বকাপের মাধ্যমে আয়ারল্যান্ড ক্রিকেট দলে প্রতিনিধিত্ব করেন। দুই বছর পর ২০০৬ সালে পুনরায় ঐ প্রতিযোগিতায় অংশ নেন ও তার দল ত্রয়োদশ স্থান দখল করে। ২০০৫ সালে আইসিসি আন্তঃমহাদেশীয় কাপে খেলেন।

২০০৮ সাল থেকে ইংল্যান্ডের ঘরোয়া কাউন্টি ক্রিকেটে সারে দলের সদস্য তিনি। আগস্ট, ২০১০ সালে লিচেস্টারশায়ারের বিপক্ষে উইলসন তার প্রথম সেঞ্চুরি করেন। ছয় নম্বরে ব্যাটিংয়ে নেমে ২৩৫ বল মোকাবেলা করে ১২৫ রান সংগ্রহ করেন। ২০১১ সালের ক্রিকেট বিশ্বকাপ চলাকালীন তিনি সারে দলের পক্ষে ২০১২ সাল পর্যন্ত চুক্তি নবায়ণ করার আগ্রহ ব্যক্ত করেন। জুন, ২০১৪ সালে সারে কর্তৃপক্ষ তাকে অধিনায়ক মনোনীত করে। ওভালে তিনি অপরাজিত ১৬০ রান করে অধিনায়কত্বের দক্ষতা প্রদর্শন করেন। ২০ আগস্ট, ২০১৪ তারিখে উইলসন কাউন্টি ক্যাপ লাভ করেন।

আন্তর্জাতিক ক্রিকেট 
২৩ জুন, ২০০৭ তারিখে স্টরমন্টে অনুষ্ঠিত একদিনের আন্তর্জাতিকে ভারতের বিপক্ষে অভিষেক ঘটে। ২০১১ সালের ক্রিকেট বিশ্বকাপে আয়ারল্যান্ডের ১৫-সদস্যদের তালিকায় স্থান পান।

ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য উইলসন-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ড দল গ্রুপ-পর্বে সংযুক্ত আরব আমিরাত দলের বিপক্ষে অংশগ্রহণ করে। খেলায় তিনি দলের পক্ষে সর্বোচ্চ ৮০ রান তোলাসহ ২টি ডিসমিসালে জড়িত ছিলেন। এরফলে তার দল ২ উইকেটের জয় পায়। খেলায় তিনি ম্যান অব দ্য ম্যাচের পুরস্কার লাভ করেন।

তথ্যসূত্র

বহিঃসংযোগ 
 
 

আইরিশ ক্রিকেটার
১৯৮৬-এ জন্ম
জীবিত ব্যক্তি
আইরিশ উইকেট-রক্ষক
আয়ারল্যান্ডের একদিনের আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
আয়ারল্যান্ডের টুয়েন্টি২০ আন্তর্জাতিক ক্রিকেটার
সারের ক্রিকেটার
আয়ারল্যান্ডের টেস্ট ক্রিকেটার
ডার্বিশায়ারের ক্রিকেটার
আয়ারল্যান্ড ক্রিকেট দলের অধিনায়ক
নর্দার্ন নাইটসের ক্রিকেটার
উইকেট-রক্ষক
প্রোকল হারুম

প্রোকল হারুম () ১৯৬৭ সালে প্রতিষ্ঠিত একটি ইংলিশ রক ব্যান্ড। তারা প্রগ্রেসিভ রক, এবং সিম্ফোনিক রক এর আধুনিকায়নে ভূমিকা পালন করেছে। তাদের সবচেয়ে আলোচিত কাজ হল ১৯৬৭ সালে বের হওয়া হিট সিংগল "এ হোয়াইট শেইড অফ পেইল", যা কিনা পপুলার মিউজিকের ক্লাসিক বলে গণ্য করা হয় এবং এটি ১০ লক্ষ কপি বিক্রি হওয়া হিট গানের মধ্যে অন্যতম।  এদের বারোখ এবং ক্ল্যাসিকাল এর প্রভাব থাকা সত্ত্বেও, প্রোকল হারুম ব্লুজ, আর এন্ড বি এবং সোল এ পদচারণা করেছিল।

অক্টোবর ২০১২-তে, ব্যান্ডটি রক এন্ড রোল হল অফ ফেইম এর জন্য নির্বাচিত হয়েছিল।

সদস্য 

 বর্তমান সদস্য
 গ্যারি ব্রুকার – ভোকালস, পিয়ানো (১৯৬৭–৭৭, ১৯৯১–বর্তমান)
 কেইথ রেইড – লিরিকস (১৯৬৭–৭৭, ১৯৯১–বর্তমান)
 জিওফ হোয়াইটহর্ণ – গিটারস (১৯৯১–বর্তমান)
 ম্যাট পেগ – বেজ (১৯৯৩–বর্তমান)
 জশ ফিলিপস – অর্গান (১৯৯৩, ২০০৪–বর্তমান)
 জিওফ ডান – ড্রামস ২০০৬–বর্তমান)

 প্রাক্তন সদস্য
 ম্যাথিউ ফিশার – অর্গান, ভোকালস (১৯৬৭–৬৯, ১৯৯১–২০০৩)
 ডেইভ নাইটস – বেজ (১৯৬৭–৬৯)
 রেয় রয়ার – গিটারস (১৯৬৭)
 ববি হ্যারিসন – ড্রামস (১৯৬৭)
 বি.যে. উইলসন – ড্রামস, পারকিউশান (১৯৬৭-৭৭; মৃত্যু ১৯৯০)
 রবিন ট্রাওয়ার – গিটারস, ভোকালস (১৯৬৭-৭১, ১৯৯১)
 ক্রিস কপিং – বেজ, অর্গান (১৯৬৯-৭৭)
 ডেইভ বল - গিটারস (১৯৭১-৭২)
 এলান কার্টরাইট – বেজ (১৯৭২-৭৬)
 মিক গ্রাবহাম - গিটারস (১৯৭২-৭৭)
 টিম রেনউইক – গিটারস (১৯৭৭, ১৯৯১)
 পিট সলি – অর্গান (১৯৭৭)
 ডি মারে – বেজ (১৯৭৭; মৃত্যু ১৯৯২)
 ডেইভ ব্রোঞ্জ – বেজ (১৯৯১-৯৩)
 মার্ক বারজেজিচকি – ড্রামস (১৯৯১-৯২, ২০০০-০৬)
 জেরি স্টিভেনসন – গিটারস, ম্যান্ডোলিন (১৯৯১)
 ডন স্নো – অর্গান (১৯৯২)
 ইয়ান ওয়ালেস – ড্রামস ১৯৯৩; মৃত্যু ২০০৭)
 গ্রাহাম ব্রড – ড্রামস (১৯৯৫, ১৯৯৭)
 হেনরী স্পিনেত্তি – ড্রামস (১৯৯৬)

ডিস্কোগ্রাফি 

 স্টুডিও এলবাম

 প্রোকল হারুম (১৯৬৭)
 শাইন অন ব্রাইটলি (১৯৬৮)
 এ সল্টি ডগ (১৯৬৯)
 হোম (১৯৭০)
 ব্রোকেন ব্যারিকেইডস (১৯৭১)
 গ্র্যান্ড হোটেল (১৯৭৩)
 এক্সোটিক বার্ডস এন্ড ফ্রুট (১৯৭৪)
 প্রোকল'স নাইন্থ (১৯৭৫)
 সামথিং ম্যাজিক (১৯৭৭)
 দ্যা প্রোডিজাল স্ট্রেইনজার (১৯৯১)
 দ্যা ওয়েল'স অন ফাইয়ার (২০০৩)

তথ্যসূত্র

উৎস

বহিঃসংযোগ 

 Beyond the Pale, Procol Harum's semi-official website

রক ব্যান্ড
ব্রিট পুরস্কার বিজয়ী
ক্রিসেলিস রেকর্ডসের শিল্পী
ইংরেজ প্রোগ্রেসিভ রক দল
প্রোটো-প্রোগ সঙ্গীতজ্ঞ
ইংরেজ আর্ট রক দল
ইংরেজ রক সঙ্গীত দল
আদি ব্রাহ্মসমাজ

ভারতীয় নবজাগরণের অগ্রদূত রাজা রামমোহন রায় ১৮২৮ সালের ২০শে আগস্ট একেশ্বরবাদ প্রচারের উদ্দেশ্যে ব্রাহ্মসমাজ প্রতিষ্ঠা করেন। বেদান্ত ছিল তার ধর্ম সাধনার মূল ভিত্তি। ১৮৩৩ সালে তার মৃত্যুর পর দেবেন্দ্রনাথ ঠাকুর ব্রাহ্মসমাজের নেতৃত্ব গ্রহণ করেন। এই দেবেন্দ্রনাথ ঠাকুর এর ব্রাহ্মসমাজই পরবর্তীকালে আদি ব্রাহ্মসমাজ নামে পরিচিত হয়।

সূত্রপাত 
১৮৫৮ সালে তরুণ কেশবচন্দ্র সেন ব্রাহ্মসমাজে যোগ দিলে এই একেশ্বরবাদী আন্দোলন বৃহত্তর আকার লাভ করে। কিন্তু দেবেন্দ্রনাথের সামাজিক রক্ষণশীলতার প্রশ্নে একমত না হলে নিজে ভারতবর্ষীয় ব্রাহ্মসমাজ (১৮৬৬) গঠন করেন এবং তখন থেকে দেবেন্দ্রনাথের নেতৃত্বাধীন ব্রাহ্মসমাজ 'আদি ব্রাহ্মসমাজ' নামে পরিচিতি লাভ করে।

ধর্মমত 
একেশ্বরবাদী হলেও দেবেন্দ্রনাথ মনে করতেন যে, ব্রাহ্মধর্ম হিন্দু ধর্মই , বরং হিন্দু ধর্মের বিশুদ্ধতম রূপ । তিনি মূর্তিপূজা ব্যতীত হিন্দু ধর্মের জাতিভেদ বা অপর কিছুর বিরুদ্ধে প্রতিবাদে রাজি ছিলেন না। রামমোহন রায়ের আদর্শেই তিনি ও তার অনুগামীরা ধর্মীয় সংস্কারে ব্রতী হন।

তথ্যসূত্র 

ব্রাহ্মধর্ম
অসম্পূর্ণ
বর্ণপ্রথা বিরোধী আন্দোলন
নব্য-বেদান্ত
নব্য হিন্দুধর্মীয় আন্দোলন
হিন্দু সংগঠন
ভারত ভিত্তিক হিন্দু সংগঠন
১৯৪৮-এ প্রতিষ্ঠিত ধর্মীয় সংগঠন
ভারতের স্বাধীনতা আন্দোলন
নব্য ধর্মীয় আন্দোলন
১৮৪৮-এ ব্রিটিশ ভারতে প্রতিষ্ঠিত
সারদা কেলেঙ্কারি

সারদাকাণ্ড​ বা সারদা গ্রুপের আর্থিক কেলেঙ্কারি একটি বড়ো আর্থিক কেলেঙ্কারি এবং সারদা গ্রুপের দ্বারা পরিচালিত একটি পনজী প্রকল্পের​ পতনের​ দ্বারা সৃষ্ট রাজনৈতিক কেলেঙ্কারি ছিল।
এপ্রিল ২০১৩ সালে ধসে যাওয়ার​ আগে গ্রুপটি ১.৭ মিলিয়ন-এর চেয়েও বেশি আমানতকারীদের থেকে প্রায় ২০০ থেকে ৩০০ বিলিয়ন (বা ৪-৬ বিলিয়ন মার্কিন ডলার) সংগ্রহ করেছিলো।

রাজনৈতিক প্রভাব
সারদাকাণ্ডের তদন্তটি পশ্চিমবঙ্গের রাজনৈতিক মহলে বিশাল প্রভাব ফেলে। সারদাকাণ্ডে শাসক দল, তৃণমূল কংগ্রেসেরই কিছু দলনেতারা জড়িয়ে থাকার কারণে সন্দেহের সুই, তৃণমূল কংগ্রেসের দিকেই যায় যার ফলে রাজ্যে তৃণমূল কংগ্রেসের পক্ষে একটি কঠিন পরিস্থিতি তৈরি হয়ে ওঠে যার জন্য মুখ্যমন্ত্রী মমতা বন্দ্যোপাধ্যায়, কেন্দ্রে শাসক দল, ভারতীয় জনতা পার্টি কে দায়ী করেন এবং তাদেরকে রাজনৈতিক গৃহবিবাদের জন্য দোষারোপ করেন। ভারতীয় জনতা পার্টিও, তৃণমূল কংগ্রেসের বিরুদ্ধে দলের "প্রতারকদের" আড়াল করার পাল্টা অভিযোগ আরোপ করে।তদন্তের সময়, তৃণমূল কংগ্রেসের বেশ কিছু নির্বাচিত সাংসদ, বিধায়ক ও দলের উচ্চ পদের কয়েক ঘনিষ্ঠ নেতাদের সিবিআই তলবেরও মুখোমুখি হতে হয়।

তথ্যসূত্র

বহিঃসংযোগ
 সুপ্রিম কোর্টের দ্বারা বিতরিত সারদাকাণ্ডে রায়  
 সারদাকাণ্ডের কিছু সংবাদ প্রবন্ধ - কেন্দ্রীয় তদন্ত ব্যুরো (এপ্রিল ২০১৩ থেকে)
 সারদাকাণ্ডের​ সংগৃহীত সংবাদ ও ভাষ্য - দ্য টাইমস অফ ইন্ডিয়া 
 সারদাকাণ্ডের​ সংগৃহীত সংবাদ ও ভাষ্য - জি নিউজ 
 সারদাকাণ্ডের​ সংগৃহীত সংবাদ ও ভাষ্য - এন​ডিটিভি 
 সারদাকাণ্ডের​  সংগৃহীত সংবাদ ও ভাষ্য - সিএনএন- আই.বি.এন  
 সারদাকাণ্ডের​ সংগৃহীত সংবাদ ও ভাষ্য - দৈনিক সংবাদ এবং বিশ্লেষণ (বা Daily News and Analysis) 
 সারদাকাণ্ডের​ সংগৃহীত সংবাদ ও ভাষ্য - দি ইন্ডিয়ান এক্সপ্রেস  
 সারদাকাণ্ডের​ সংগৃহীত সংবাদ ও ভাষ্য - ওয়ান ইন্ডিয়া ডট কম 

দুর্নীতি
আর্থিক প্রতারণা
পিরামিড ও পনজি স্কিম
পশ্চিমবঙ্গে অপরাধ
২০১৩-এ ভারত
ওড়িশায় অপরাধ
কর্পোরেশনের অপরাধ
অপরাধ তদন্ত
ছলনা
একক-বিদায় প্রতিযোগিতা

একক-বিদায় প্রতিযোগিতায় একজন প্রতিযোগীকে পরাজয়বরণ করা মাত্র নির্দিষ্ট প্রতিযোগিতা থেকে বিদায় নিতে হয়। এ পদ্ধতিতে পরাজিত দল বা ব্যক্তি চ্যাম্পিয়নশীপ বা প্রথম পুরস্কার প্রাপ্তি থেকে বঞ্চিত হয় ও প্রতিযোগিতা থেকে ছিটকে পড়ে। এ ধরনের বিদায়ী প্রতিযোগিতাকে অলিম্পিক পদ্ধতি প্রতিযোগিতা, নক-আউট কিংবা আকস্মিক বিদায় প্রতিযোগিতা নামে আখ্যায়িত করা হয়ে থাকে।

ব্যবহারের ক্ষেত্র 
অনেক সময় পরাজিত দলও পুনরায় খেলার সুযোগ পায়। কিছু প্রতিযোগিতায় পরাজিত দলসমূহকে স্বান্তনাসূচক অথবা স্থান নির্ধারণী খেলায় অংশ নিতে হয় যাতে তুলনামূলকভাবে ভাল অবস্থান গ্রহণ করতে পারে। উদাহরণস্বরূপ: সেমি-ফাইনালে পরাজিত দলসমূহ তৃতীয় স্থান নির্ধারণের লক্ষ্যে অংশ নিয়ে থাকে। কিছু প্রতিযোগিতায় প্রকৃতই একক-বিদায় প্রতিযোগিতা পদ্ধতির আয়োজন করে থাকে। অন্যান্য ক্ষেত্রে অনেকগুলো ধাঁপ অবলম্বন করে। সেখানে স্থান নির্ধারণের মাধ্যমে অবস্থান নির্ধারণ করা হয়।

প্রচলন 
ইংরেজ জাতিগোষ্ঠী কর্তৃক পরিচালিত প্রতিযোগিতায় যদি আট প্রতিযোগী বাকী থাকে তা কোয়ার্টার-ফাইনাল রাউন্ড নামে সচরাচর পরিচিতি ঘটানো হয়। এর পরবর্তী ধাঁপ হিসেবে সেমি-ফাইনাল পর্ব অনুষ্ঠিত হয় যা চার-দলের অংশগ্রহণে অনুষ্ঠিত হয়। এ পর্বে বিজয়ী দুই দল ফাইনাল বা চ্যাম্পিয়নশীপ রাউন্ডে অংশ নেয়। কোয়ার্টার-ফাইনালের পূর্বেকার রাউন্ড ১৬-দলীয় রাউন্ড, লাস্ট সিক্সটিন নামে পরিচয় পায়। কিন্তু দক্ষিণ এশিয়ার দেশসমূহে তা প্রাক-কোয়ার্টার-ফাইনাল নামে পরিচিত।

শুরুর দিকের রাউন্ডগুলো সাধারণতঃ নম্বরসূচক হিসেবে সামনের দিকে অগ্রসর হতে থাকে। কিছু প্রতিযোগী যদি বাই লাভ করেন তা সাধারণতঃ প্রথম রাউন্ড এবং শুরুর দিকের খেলাগুলো প্রাথমিক রাউন্ড নামে পরিচয় পায়।

উদাহরণ 
২০০৮ সালের ফ্রেঞ্চ ওপেনের মহিলা এককে নক-আউট প্রতিযোগিতার শেষ তিন রাউন্ডের বিবরণ দেয়া হলো:-

শ্রেণিবিন্যাস 
খেলাগুলো যখন স্থান কিংবা পুরস্কারের চেয়ে নিম্নমানের হয় তখন তা তৃতীয় স্থান নির্ধারণী পর্যায়ে উপনীত হয়। চূড়ান্ত খেলার মাধ্যমে প্রথম ও দ্বিতীয় স্থান নির্ধারণ করা হয়। তৃতীয় স্থান নির্ধারণী খেলায় বিজয়ী দল তৃতীয় ও পরাজিত দল চতুর্থ স্থান পায়। অলিম্পিক ক্রীড়ায় একক-বিদায় প্রতিযোগিতার ভিত্তিতে অনুষ্ঠিত হলেও সেমি-ফাইনালে পরাজিত দলকে ব্রোঞ্জপদক প্রাপ্তির লক্ষ্যে পুনরায় খেলার প্রয়োজন পড়ে না। ফিফা বিশ্বকাপে তৃতীয় স্থান নির্ধারণের লক্ষ্যে দীর্ঘদিন ধরে খেলা আয়োজন করছে। কিন্তু ১৯৮০ সালের উয়েফা ইউরো প্রতিযোগিতা থেকে তৃতীয় স্থান নির্ধারণী খেলা আয়োজন করছে না।

আরও দেখুন 
 প্রতিযোগিতা
 ২০১৫ ক্রিকেট বিশ্বকাপ
 রাউন্ড-রবিন প্রতিযোগিতা

প্রতিযোগিতা পদ্ধতি
বেনজির ভুট্টো আন্তর্জাতিক বিমানবন্দর

বেনজির ভুট্টো আন্তর্জাতিক বিমানবন্দর (), পাকিস্তানের তৃতীয় বৃহত্তম বিমানবন্দর, যা রাজধানী ইসলামাবাদ এবং রাওয়ালপিন্ডি শহরকে সেবা প্রদান করে। পূর্বে এটি ইসলামাবাদ আন্তর্জাতিক বিমানবন্দর নামে পরিচিত ছিলো, ২০০৮ সালের ২১ জুন তৎকালীন পাকিস্তানের প্রধানমন্ত্রী ইউসুফ রাজা গিলানী এই নাম পরিবর্তন করে প্রয়াত পাকিস্তানি নেত্রী বেনজির ভুট্টোর নামে নতুন নামকরণ করেন। ।

বিমানবন্দরটি মূলত ইসলামাবাদের বাইরে রাওয়ালপিন্ডির চকলালা নামক জায়গায় অবস্থিত। এটি পাকিস্তানের রাজধানীর প্রধান বিমানবদর হওয়ায় বিদেশী কর্মকর্তা এবং নাগরিকরা প্রায়শই এই বিমানবন্দর ব্যবহার করে থাকেন। পরিবহন এবং যোগাযোগের পাশাপাশি এই বিমানবন্দরটি পাকিস্তান বিমানবাহিনী তাদের ঘাঁটি হিসেবে ব্যবহার করে।

২০০৮-২০০৯ অর্থবছরে ৩,১৩৬,৬৬৪ জন যাত্রী এই বিমানবন্দর ব্যবহার করেন এবং ৩৪,০২৫ বার বিমান চলাচল নিবন্ধ করা হয়। এই বিমানবন্দর পাকিস্তানের পতাকাবাহী পাকিস্তান ইন্টারন্যাশনাল এয়ারলাইন্সের একটি হাব হিসেবে ব্যবহৃত হয়। এছাড়াও শাহীন এয়ার ইন্টারন্যাশনাল এটিকে হাব হিসেবে ব্যবহার করে।

তথ্যসূত্র

আরো পড়ুন
 Ground breaking ceremony of new Islamabad airport likely in April , Business Recorder (Pakistan's Financial Daily Newspaper), 2005-03-03.
 CAA initiates $300m new Islamabad airport (NIIA), Pakistan Link Headline News, 2006-01-07.
 CAA initiates $300m new Islamabad airport project, The News Business Section, 2006-01-07.
 New Islamabad International Airport ready for ground breaking Ceremony, PakTribune, 2006-02-07.
 Turkish Airlines wants to operate daily flights to Karachi , The News, 2007-07-10.
 Progress in THY's Pakistan flights, Turkish Daily News, 2007-07-19.
 SkyscraperCity Pakistan: Islamabad International Airport Updates

বহিঃসংযোগ

 Islamabad International Airport, official web site
 
 

পাকিস্তানের বিমানবন্দর
আন্তর্জাতিক বিমানবন্দর
পাঞ্জাব,পাকিস্তান এর বিমানবন্দর
বক্স অফিস

বক্স অফিস বা টিকেট ঘর বলতে মূলত একটি স্থানকে নির্দেশ করে যেখানে দর্শক বা জনসাধারণের কাছে কোন আয়োজন বা প্রদর্শনীর প্রবেশাধিকারের অনুমতিপত্র বা টিকেট বিক্রি করা হয়ে থাকে। সাধারণত থিয়েটার মালিকপক্ষ অথবা লগ্নিকারীরা প্রাচীরের অভ্যন্তরে অবস্থান করে একটি সরু ফটক বা গর্তের মাধ্যমে টিকেটসংক্রান্ত লেনদেন সম্পন্ন করে থাকে।

প্রচলিত অর্থে, চলচ্চিত্রের প্রেক্ষাপটে বক্স অফিস কথাটি মূলত কোন থিয়েটার অথবা চলচ্চিত্রের ব্যবসায়ের পরিমাণকে নির্দেশ করে থাকে, যেখানে কোন প্রযোজনা যে পরিমাণ অর্থ আয় করতে সক্ষম হয় তার উপর ভিত্তি করে সংশ্লিষ্ট চলচ্চিত্রটি "বক্স অফিস হিট" এবং "বক্স অফিস ফ্লপ" বাক্যাংশের মাধ্যমে ব্যবসায়িকভাবে সফল অথবা বিফল কিনা তা নির্ণয় করা যায়।

প্রয়োগ 
চলচ্চিত্র শিল্পে বক্স অফিস এর মাধ্যমে একটি চলচ্চিত্র কি পরিমাণ ব্যবসা করেছে তার পরিমাপ করা হয় মোট টিকিট বিক্রির পরিমাণ অথবা টিকিট বিক্রির মাধ্যমে প্রাপ্ত সমুদয় অর্থের ভিত্তিতে। বক্স অফিস ব্যবসার পরিমাণ নির্ণয় অত্যন্ত গুরুত্বপূর্ণ কেননা এর সাহায্যে চলচ্চিত্রটির প্রতি দর্শকদের আগ্রহ সৃষ্টি হয়। তবে চলচ্চিত্র শিল্পে বক্স অফিসের আলোচনার আড়ালে চলচ্চিত্রটির নান্দনিকতার আলোচনা হারিয়ে যায় বলে মনে করে অনেকে। সারা বিশ্বে "বক্স অফিস", "বক্স অফিস ইন্ডিয়া", "শোবিজডাটা", বক্স অফিস মোজো এর মত ওয়েবসাইটসমূহ বিশ্বব্যাপী চলচ্চিত্র বক্স অফিস রাজস্বের হিসাব প্রকাশ করে থাকে।

 TWG এখানে মোট বৈশ্বিক বক্স অফিস গ্রস এবং
 PB উৎপাদন বাজেটকে নির্দেশ করে থাকে।

ব্যুৎপত্তি 

বক্স অফিস শব্দটি প্রথম ব্যবহৃত হয় ১৭৮৬ সালে সম্ভবত এর দ্বারা থিয়েটারে বক্স বিক্রির পরিমাণ (ব্যক্তিগত আসন এলাকা) বুঝানো হত। ১৯০৪ সালে প্রথম "মোট বিক্রয়" ধারণা শব্দটির সাথে যুক্ত হয়।

তথ্যসূত্র

বহিঃসংযোগ 

চলচ্চিত্র ও ভিডিও পরিভাষা
টিকিট
চলচ্চিত্র বক্স অফিস
পর্যায় পরিভাষা
আর্নোড ভ্যান দুর্ন

আর্নোড ভ্যান দুর্ন () একজন প্রাক্তন রাজনিতিবিদ যিনি গিয়ার্ট ওয়াইল্ডার্সের ইসলামবিরোধী রাজনৈতিক দল "ডাচ ফ্রিডম পার্টি (পিভিভি)"র সক্রিয় সদস্য ছিলেন| ওয়াইল্ডার্সের ইসলাম বিরোধী তথ্যচিত্র "ফিতনা"র পরিবেশনা ও বিপণনে তিনি সহায়তা করেছিলেন| চলচ্চিত্রটির প্রতিক্রিয়ায় বিভিন্ন স্থানে মুসলিমদের চলমান প্রতিবাদ দেখে তিনি ইসলাম ধর্মের প্রতি আগ্রহী হয়ে ওঠেন এবং ২০১৩ সালে তিনি তার ইসলাম ধর্ম গ্রহণের কথা গণমাধ্যমে প্রকাশ করেন| একই বছর তিনি হজ্জ পালন করেন| পরবর্তী বছর ২০১৪ তে তার অণুপ্রেরণায় তার বড় ছেলে ইসলাম গ্রহণ করেন|

তথ্যসূত্র 

ইসলামে ধর্মান্তরিত
ওলন্দাজ মুসলিম
জীবিত ব্যক্তি
১৯৬৬-এ জন্ম
চামদোর যুদ্ধ

চামদোর যুদ্ধ () বা চীনের তিব্বত আক্রমণ যা তিব্বতের মুক্তি নামে চীনে আনুষ্ঠানিক ভাবে প্রচলিত, কার্যত স্বাধীন তিব্বতের বিরুদ্ধে গণচীন দ্বারা পরিচালিত একটি সামরিক অভিযান।

প্রেক্ষাপট
১৯৫০ খ্রিষ্টাব্দের ৭ই মার্চ তিব্বত সরকারের একটি প্রতিনিধিদল ভারতের কালিম্পং শহরে সদ্যপ্রতিষ্ঠিত গণচীন সরকারের প্রতিনিধিদলের সাথে তিব্বতের সার্বভৌমত্বের ব্যাপারে আলোচনার জন্য উপস্থিত হন। কিন্তু সভাস্থল নিয়ে তিব্বতী, ভারতীয়, ব্রিটিশ ও চীনা প্রতিনিধিদলের মধ্যে বিরোধ শুরু হওয়ায় সভা শুরু হতে বিলম্ব হয়। তিব্বতীরা সিঙ্গাপুর বা হংকং, ব্রিটিশরা নতুন দিল্লি এবং চীনারা বেইজিং শহরকে সভার সম্ভাব্য আলোচনা স্থল হিসেবে মনোনয়ন করেন। তিব্বতীরা বেইজিং শহরে আলোচনা করতে রাজী ছিলেন না, অন্যদিকে ব্রিটিশ ও ভারতীয়রা কোন ধরনের আলোচনার পক্ষপাতী ছিলেন না। যাই হোক, ১৯৫০ খ্রিষ্টাব্দের ১৬ই সেপ্টেম্বর নতুন দিল্লি শহরে তিব্বতী প্রতিনিধিদল চীনের বিদেশদূত জেনারেল ইয়ুয়ান ঝোংজিয়ানের সঙ্গে সাক্ষাত করেন। ইয়ুয়ান তাদের নিকট তিব্বতকে চীনের অংশ হিসেবে এবং তিব্বতের প্রতিরক্ষা, ব্যবসা ও বৈদেশিক সম্পর্ক চীনের দায়িত্ব হিসেবে গণ্য করার প্রস্তাব পেশ করেন। তিব্বর সরকার এই প্রস্তাব মেনে নিলে তিব্বতের শান্তিপূর্ণ মুক্তিপ্রদান এবং না মানলে যুদ্ধের হুমকি দেওয়া হয়। তিব্বতীরা এর বিপরীতে চীনকে ঐতিহাসিকভাবে তাদের পৃষ্ঠপোষক হিসেবেই মনে করতেন। তিব্বতী প্রতিনিধিদলের প্রধান ত্সি-দ্পোন-দ্বাং-ফ্যুগ-ব্দে-ল্দান-ঝ্বা-স্গাব-পা () চীন ও তিব্বতের মধ্যে পারস্পরিক সহযোগিতার কথা বলেন।

বহিঃশত্রুর দ্বারা আক্রমণের কোন সম্ভাবনা না থাকায় চীনা সৈন্যদের তিব্বতে অবস্থান করার বিপক্ষে তিব্বতীরা সওয়াল করেন। ভারত বা নেপাল দ্বারা আক্রান্ত হলে তিব্বতীরা চীনাদের নিকট সামরিক সাহায্যের অনুরোধ করবেন বলেও জানান। কিন্তু ৭ই অক্টোবর, চীনা সেনাবাহিনী পাঁচটি স্থান দিয়ে পূর্ব তিব্বতের সীমান্ত অতিক্রম করে।  চামদো অঞ্চলে স্থিত তিব্বতী সেনাবাহিনীকে পরাজিত করে তিব্বত সরকারকে তিব্বতের ওপর চীনের সার্বভৌমত্ব স্বীকার করে চুক্তি স্বাক্ষরের জন্য বেইজিং শহরে প্রেরণ করার জন্য বাধ্য করা এই অভিযানের উদ্দেশ্য ছিল।

তিব্বত অধিকার 
খাম্স অঞ্চলের নেতা স্পোম-ম্দা'-ত্শাং-রাব-দ্গা' () এই অঞ্চলের স্বাধীনতার স্বীকৃতির পরিবর্তে খাম্স-পা যোদ্ধার ব্যবস্থা করার প্রস্তাব দিলে চামদোর শাসক ঙ্গা-ফোদ-ঙ্গাগ-দ্বাং-'জিগ্স-'মেদকে () তা নাকচ করে দেন। বেশ কয়েক মাসের ব্যর্থ আলোচনা ও তিব্বতীদের বৈদেশিক সমর্থনলাভের ব্যর্থ প্রচেষ্টার পর চীনের সামরিক বাহিনী ১৯৫০ খ্রিষ্টাব্দের অক্টোবর মাসের ৬ ও ৭ তারিখ জিনশা নদী অতিক্রম করে। চীনা বাহিনীর দুইটি দল খুব শীঘ্রই তিব্বতী সেনাবাহিনীকে চারিদিক দিয়ে ঘিরে ১৯শে অক্টোবরের মধ্যে চামদো অধিকার করে নেয়। এই লড়াইয়ে ১১৪ জন চীনা ও ১৮০ জন তিব্বতী সৈন্য নিহত বা আহত হন। এই অভিযানে চীনা সেনাপতি ঝাং গুয়োহুয়ার মতে, ৫৭০০ জন তিব্বতী নিহত হন এবং ৩০০০ জন শান্তিপূর্ণ ভাবে আত্মসমর্পণ করেন। খাম্স অঞ্চলের তিব্বতীরা চীনা বাহিনীর চামদো আক্রমণের বিরুদ্ধে কোন ধরনের প্রতিরোধ না গড়ে তোলায় চীনের সামরিক বাহিনী প্রায় বিনা প্রতিরোধে খাম্স অঞ্চল অধিকার করে নেয়। চামদো অধিকৃত হলে স্পোম-ম্দা'-ত্শাং-রাব-দ্গা' তিব্বত ও চীনের মধ্যে মধ্যস্থতার ভূমিকা নেন। চীনা বাহিনী ঙ্গা-ফোদ-ঙ্গাগ-দ্বাং-'জিগ্স-'মেদকে মধ্যস্থতার জন্য লাসা প্রেরণ করে।

তথ্যসূত্র

আরো পড়ুন 

তিব্বতের যুদ্ধ
গণচীনের যুদ্ধ
তিব্বতের সামরিক ইতিহাস
গণপ্রজাতন্ত্রী চীনের যুদ্ধ
প্রার্থনা (উপাসনা)

উপাসনা বা প্রার্থনা হল ঈশ্বর বা অন্য কোন প্রাকৃত বা অতিপ্রাকৃত সত্ত্বার নিকট কোন কিছু চাওয়া বা আকুতি করা বা তার সঙ্গে যোগাযোগ করার প্রচেষ্টা। প্রত্যক্ষভাবে এর সফলতার সত্যতা ও প্রমাণ দেখা না গেলেও পালনকারীরা একে কার্যকর বলে মনে করে থাকেন। প্রার্থনা নীরবে, সরবে, গান গেয়ে, নানাবিধ অঙ্গভঙ্গিমায় সম্মান ও বদান্যতা প্রকাশ করা সহ বিভিন্নভাবে করা হয়।

তথ্যসূত্র

বহিঃসংযোগ 

প্রার্থনা
ধর্মীয় আচরণ ও অভিজ্ঞতা
আধ্যাত্মিকতা
আধ্যাত্মিক অনুশীলন